ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en ca en es ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en es es nl ka ka ca en ka ka ka en ka ka en ka en ka en ka en en ka ka ka ka ka en ka en ka en ka en en ka en ka en ka en en ka ka ka ka xmf ka ka ka ka en en en
უსინათლოსთან კომუნიკაციის ეთიკის ძირითადი დებულებანი | ტელეგრაფი
Home ბლოგი უსინათლოსთან კომუნიკაციის ეთიკის ძირითადი დებულებანი
ის, თუ როგორ აღიქმება ადამიანი საზოგადოებაში, დაცულია თუ არა მისი ღირსება, დიდწილადაა დამოკიდებული იმაზე, თუ როგორ ეპყრობიან მას საზოგადოების წევრები. გარეგნულ მოპყრობას აქვს გავლენა ადამიანის თვითაღქმაზე, მის თვითშეფასებაზე, ასევე იმაზეც, თუ როგორ აფასებენ მას სხვები. სწორედ ამიტომაა მნიშვნელოვანი, ვიცოდეთ და ვიცავდეთ შშმ პირებთან მოქცევის გარკვეულ წესებს, რათა ხელი შევუწყოთ მათი უფლებებისა და მათი სრულფასოვან ადამიანებად საზოგადოების მიერ აღქმას. ამ სტატიაში აღწერილი წესები არ არის ამოუწურავი და არც– მთლად უნივერსალური. ყველა შეზღუდული შესაძლებლობის მქონე პირი და მათ შორის უსინათლოც, რომლებზეც ამ კონკრეტულ სტატიაში ვკონცენტრირდები, ინდივიდუალურია და შესაძლოა, განსხვავებულ გარემოში გრძნობდეს თავს უკეთ. ამიტომ უსინათლოსთან და სხვა შშმ პირთან მოქცევის ეთიკის შესახებ ყველაზე კარგი წყარო თავად უსინათლო ადამიანია, ამიტომ პირველი წესია, არ მოგვერიდოს კითხვის დასმა. თუ არ ვიცით, როგორ მოვიქცეთ, ვკითხოთ უშუალოდ იმ ადამიანს, რომელსაც ეს ეხება.
2. როცა საუბარი მრავალ ადამიანს შორის მიმდინარეობს, მიმართეთ უსინათლო ადამიანს სახელით, რათა მიხვდეს, რომ რაღაცას ეკითხებით ან ეუბნებით მას..
1. გამოიყენეთ ისეთი გამონათქვამები, როგორებიცაა „მარჯვნივ, მარცხნივ, წინ, უკან, ზევით, ქვევით“ და არა „აქ/იქ“.
2. საგანთა მდებარეობის ახსნისას შესაძლოა, გამოვიყენოთ საათის ისრის მდგომარეობა (მაგ. ჭიქა შენგან/თქვენგან 3 სთ–ზეა და ა.შ.).
3. ნუ ანიშნებთ ნურაფერს ხელით.
1. დახმარების აღმოჩენამდე კითხეთ ადამიანს, სჭირდება მას ის თუ– არა. დადებითი პასუხის შემთხვევაში დააზუსტეთ, რაში და რა ფორმით. უარის შემთხვევაში ნუ აძალებთ.
1. მიეცით ადამიანს საშუალება, ხელი მოგკიდოთ იდაყვს ქვემოთ. იყავით 1 ნაბიჯით წინ ადამიანზე, რომელსაც აცილებთ.
2. თუკი ადამიანს ხელი აქვს თქვენთვის ჩაკიდებული ზემოთაღწერილი წესით, არ არის აუცილებელი მუდმივად იმის გახმოვანება, მარჯვნივ უხვევთ თუ– მარცხნივ. ადამიანი ამას თავად გრძნობს
3. შეანელეთ სვლა ნებისმიერი წინაღობის (ჩასასვლელი, კიბე, გადასაბიჯებელი) მიახლოებისას.
4. გაახმოვანეთ და საჭიროების შემთხვევაში აღწერეთ წინაღობები „ზემოთ, ქვემოთ, კიბე ზემოთ, კიბე ქვემოთ“.
5. კიბეს ყოველთვის მიადექით პირდაპირ და არა– დიაგონალზე.
6. დასაჯდომის მითითებისას დაადებინეთ უსინათლო ადამიანს ხელი სკამის ზურგზე. ასეთის არარსებობის შემთხვევაში გააკეთეთ ისე, რომ უსინათლოს ფეხი შეეხოს სკამის ფეხს.
7. არავითარ შემთხვევაში არ უბიძგოთ ადამიანს სკამისკენ.
8. ვიწრო ადგილებში გავლისას იდაყვში მოხარეთ ხელი, რომლისთვისაც უსინათლო ადამიანს აქვს ხელი ჩაჭიდული, გადაიტანეთ ეს იდაყვში მოხრილი ხელი ზურგს უკან. ადამიანი ამ ხელის გასწვრივ გასწორდება და კენტად გაივლით, ცალცალკე.
9. ავტომობილში ჩასხდომისას დაადებინეთ ადამიანს ხელი მანქანის კარის სახელურზე, მიუთითეთ, საითკენ არის ავტომობილი შებრუნებული და ის დამოუკიდებლად მოახერხებს ჩაჯდომას.
10. თუკი საუბრისას მოგიწიათ გასვლა ან საუბრის შეწყვეტა, აუცილებლად აცნობეთ ამის შესახებ უსინათლო/მცირემხედველ ადამიანს.
დასკვნის სახით აუცილებლად უნდა ითქვას, რომ მოცემულ სტატიაში მოყვანილი რეკომენდაციები არ არის ამომწურავი. აუცილებელია ინდივიდთან კომუნიკაცია მისი საჭიროებებისა და შესაძლებლობების გამოსაკვლევად და იმისთვის, რომ ისე დავეხმაროთ, რომ არ შევლახოთ ადამიანის უფლებები და მისი ადამიანური ღირსება. პირველწყარო კი ყოველთვის ის ადამიანია, რომელთანაც იმ კონკრეტულ მომენტში გვაქვს ურთიერთობა. სწორედ მან იცის ყველაზე კარგად, თუ რა ფორმით სჭირდება მას დახმარება და როგორ მოპყრობას ისურვებდა. მნიშვნელოვანია, არ მოგვერიდოს უსინათლო ადამიანთან ურთიერთობა, ვიყოთ გამბედავები, არაგულგრილები, ღიანი სიახლისადმი და მიმღებლები განსხვავებულისადმი, ვითვალისწინებდეთ და ვფიქრობდეთ ადამიანებზე და მათს მრავალფეროვნებაზე. მთავარი კი ჩვენი დამოკიდებულებაა, არ ჩავაყენოთ ადამიანი ისეთ მდგომარეობაში, როგორშიც არ გვინდა, რომ აღმოვჩნდეთ ჩვენ. და ბოლოს უნდა გვახსოვდეს, რომ უსინათლო ადამიანთან ურთიერთობა პირველ რიგში არის ადამიანთან ურთიერთობა. ის ისეთივე ადვილი და ისეთივე რთულია, როგორც მხედველ ადამიანთან და ზუსტად ისევე აქვს გარკვეული სპეციფიკა, როგორც ნებისმიერ სხვა ინდივიდთან ურთიერთობას.
ესმა გუმბერიძე არის შეზღუდული შესაძლებლობის მქონე ქალთა საინიციატივო ჯგუფ “პლატფორმა ახალი შესაძლებლობებისთვის” თანადამფუძნებელი, შშმ პირთა უფლებათა დაცვის აქტივისტი და ერაზმუს პლიუსის პროექტ “Access to social rights for youth through human rights education”/ახალგაზრდების მისაწვდომობა სოციალურ უფლებებზე ადამიანის უფლებათა შესახებ განათლების გზით” კურსდამთავრებული. სწორედ ამ პროექტის/ტრენინგკურსის ფარგლებში მოამზადა ვორქშოფი და ეს სტატიაც.
Previous articleკოსტავა რამდენიმე მონაკვეთი და მისი მიმდებარე ქუჩები გადაიკეტება
Next articleბოლნისში სოციალურად შეჭირვებული ოჯახების დაზიანებული სახლების გადახურვა გრძელდება
RELATED ARTICLESMORE FROM AUTHOR
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
მყუდრო გარემო და სუფთა ჰაერი – საუკეთესო გადაწყვეტილება შვებულების გასატარებლად
რუსთავის მერიაში მოქალაქეთა ინდივიდუალური სამედიცინო დახმარების დროებითი სათათბირო-საკონსულტაციო კომისიის მორიგი სხდომა...
ჟოლო — დარგვა, მოვლა-მოყვანის ტექნოლოგია
პოლონეთში მყოფი რუსთავის დელეგაცია დამეგობრებულ ქალაქ ლოძის ხელმძღვანელობას შეხვდა
ისლანდიაში რუსთაველი ნიკა ბრეგაძის სამძებრო სამუშაოები ხვალიდან განახლდება
„არემჯის“ სტიპენდიას წელს საქართველოს ტექნიკური უნივერსიტეტის 16 სტუდენტი მიიღებს
„არემჯის“ საზაფხულო სკოლა 2022
არემჯის განცხადება სოფელ მუშევანში განვითარებული მოვლენების შესახებ
სკოლის გამოსაშვები გამოცდები, შესაძლოა, რამდენიმე საგანში გაუქმდეს
რუსთაველი აბიტურიენტები, რომლებმაც ზოგად უნარებში საუკეთესო შედეგები აჩვენეს
ზოგადი უნარების გამოცდის პირველადი შედეგების გამოქვეყნების თარიღი ცნობილია